Hem passat uns dies molt agradables a Can Janot de Rocabruna, en un entorn tranquil ideal per descansar i perquè els nens puguin córrer al seu aire. El contacte amb en Daniel, el propietari, i l'Arnau, la persona que ens ha rebut, ha estat fàcil i amable. Com a punt feble, la manca de wifi (però això ja ho sabíem), el primer tram del camí d'accés (especialment per a cotxes baixos) i que l'habitació amb els dos llits individuals és molt justa. Per la resta, tot molt bé. Una opció recomanable per a una escapada de desconnexió total.